CELEX: E2007C0028
Language: et
Date: 2007-02-19 00:00:00
Title: EFTA järelevalveameti otsus nr 28/07/COL, 19. veebruar 2007 , mis käsitleb Norra veisekarjade ametlikku tuberkuloosi-, brutselloosi- ja veiste ensootilise leukoosi vaba staatust

24.5.2007   
            
            
               ET
            
            
               Euroopa Liidu Teataja
            
            
               L 132/38
            
         EFTA JÄRELEVALVEAMETI OTSUS
   
   nr 28/07/COL,
   19. veebruar 2007,
   mis käsitleb Norra veisekarjade ametlikku tuberkuloosi-, brutselloosi- ja veiste ensootilise leukoosi vaba staatust
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut (edaspidi „EMP leping”), eriti selle artiklit 109 ja protokolli nr 1,
   VÕTTES ARVESSE EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja protokolli nr 1,
   VÕTTES ARVESSE EMP lepingu I lisa I peatüki punktis 4.1.1 nimetatud akti: nõukogu direktiiv 64/432/EMÜ, 26. juuni 1964, ühendusesisest veiste ja sigadega kauplemist mõjutavate loomatervishoiu probleemide kohta, (1) nagu seda on muudetud ja kohandatud EMP lepinguga selle protokolli nr 1 alusel, eriti kõnealuse direktiivi A lisa I osa punkti 4, II osa punkti 7 ja D lisa I osa punkti E,
   VÕTTES ARVESSE EFTA järelevalveameti 14. veebruari 2007. aasta otsust nr 24/07/COL, millega kolleegiumi pädevale liikmele tehakse ülesandeks võtta vastu otsus, mis käsitleb Norra veisekarjade ametlikku tuberkuloosi-, brutselloosi- ja veiste ensootilise leukoosi vaba staatust, kui otsuse eelnõu on kooskõlas EFTA veterinaarkomitee arvamusega,
   ning arvestades järgmist:
   Direktiivis 64/432/EMÜ on sätestatud, et teatavate kõnealuses direktiivis ette nähtud tingimuste täitmise korral võib EMP EFTA riikide või nende osade või piirkondade veisekarjad tunnistada ametlikult vabaks tuberkuloosist, brutselloosist ja veiste ensootilisest leukoosist.
   29. juuni 2004. aasta kirjas esitas Norra järelevalveametile direktiivi 64/432/EMÜ artikli 8 ja D lisa I osa punkti E kohaselt asjaomased dokumendid veiste ensootilise leukoosi kohta.
   14. veebruari 2005. aasta, 13. detsembri 2005. aasta ja 26. oktoobri 2006. aasta kirjades esitas Norra järelevalveametile ajakohastatud teabe veiste ensootilise leukoosi kohta, nagu järelevalveamet seda pärast Euroopa Komisjoniga peetud arutelu oli nõudnud.
   EFTA järelevalveamet on tihedas koostöös Euroopa Komisjoniga vaadanud läbi kõik Norra esitatud dokumendid ja leiab selle alusel, et Norra veiste ensootilist leukoosi käsitlev kava vastab direktiivis 64/432/EMÜ sätestatud asjakohastele tingimustele.
   Seepärast on asjakohane kuulutada Norra ametlikult veiste ensootilise leukoosi vabaks.
   EFTA järelevalveameti 27. juuni 1994. aasta otsustega nr 66/94/COL ja nr 67/94/COL anti Norra veisekarjadele brutselloosi- ja tuberkuloosivaba staatus, eeldusel et teatavad tingimused on täidetud.
   Otsused nr 66/94/COL ja nr 67/94/COL asendati EFTA järelevalveameti 4. detsembri 1996. aasta otsustega nr 227/96/COL ja nr 225/96/COL.
   Selguse huvides tuleks Norra veisekarjade tuberkuloosi, brutselloosi ja veiste ensootilise leukoosiga seotud staatus kindlaks määrata ühes ja samas otsuses.
   Sellest tulenevalt tuleks EFTA järelevalveameti otsused nr 225/96/COL ja nr 227/96/COL asendada käesoleva otsusega.
   Käesolevas otsuses esitatud meetmed on kooskõlas EFTA järelevalveametit abistava EFTA veterinaarkomitee arvamusega,
   ON VASTU VÕTNUD KÄESOLEVA OTSUSE:
   
               1.
            
            
               Vastavalt direktiivile 64/432/EMÜ tunnistatakse Norra veisekarjad ametlikult vabaks tuberkuloosist, brutselloosist ja veiste ensootilisest leukoosist.
            
         
               2.
            
            
               Käesolev otsus on adresseeritud Norrale.
            
         
               3.
            
            
               EMP lepingu artikli 109 lõike 2 kohaselt edastab EFTA järelevalveamet käesoleva otsuse ja selle võimalikud muudatused Euroopa Komisjonile.
            
         
               4.
            
            
               EFTA järelevalveameti 4. detsembri 1996. aasta otsused nr 227/96/COL ja nr 225/96/COL asendatakse.
            
         
               5.
            
            
               Käesolev otsus jõustub 19. veebruaril 2007.
            
         
               6.
            
            
               Otsus on autentne inglise keeles.
            
         
      Brüssel, 19. veebruar 2007
      
         
            EFTA järelevalveameti nimel
         
         Bjørn T. GRYDELAND
         
         
            esimees
         
         Niels FENGER
         
         
            direktor
         
      
   
   
      (1)  EÜT 121, 29.7.1964, lk 1977/64.